《七月十一日雨后东巡过鸣谦驿》
明代·陆深

客居何似隐居閒，城里不如城外山。涧水独澄吟骨瘦，秋风又上鬓毛斑。

黄花信早高低路，白雁霜前紫翠关。爱杀无心云一片，随风飞去复飞还。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。